สมาร์ท-ชานนท์ ดวลดาบ ชิง ฝ้าย เข้าข่ายรักสามเส้า
สร้างความฮือฮา ชวนขนหัวลุกกันตั้งแต่สัปดาห์แรก สำหรับละคร ปอบผีเจ้า ทางสถานีโทรทัศน์ช่อง 8 วันนี้มาเปลี่ยนอารมณ์จากเรื่องชวนหลอน เป็นรักสามเส้ากันดีกว่า ระหว่างหนุ่ม สมาร์ท-กฤษฎา พรเวโรจน์ หรือ เรือง ที่มีเพื่อนซี้อย่าง นนท์-ชานนท์ ทิพกนก หรือ เสือ แต่อาจต้องมาเสียเพื่อน เพราะสาว ฝ้าย-เวฬุรีย์ ดิษยบุตร หรือ วงแหวน เป็นเหตุ จนเกิดศึกดวลดาบ เบื้องหลังพูดเลยว่าทั้งสมาร์ท และ นนท์มีเสียววาบเพราะใช้ดาบจริง เบื้องหลังจะเป็นอย่างไรมีภาพให้ดูกัน>> คลิกอ่านเรื่องย่อ ปอบผีเจ้า <<เรื่องราว ทันทีที่เรือง (สมาร์ท) กลับมาบ้านเกิดที่เวียงผาจันทร์ ก็ได้ไปประลองดาบกับเพื่อนสนิทอย่างเสือ (ชานนท์) เรืองและเสือประลองดาบกันอย่างสนุกสนาน แต่ด้วยความที่เรืองเก่งศิลปะการต่อสู้ สามารถเอาชนะเสือได้อย่างขาดลอย แต่การประลองทั้งหมดอยู่ในสายตาของวงแหวน (ฝ้าย) วงแหวนเกิดอาการตกหลุมรักเรืองทันที ทำเอาเสือเสียใจฉากนี้ถ่ายทำที่บ้าน เรือนไม้ชายน้ำ สามโคก ปทุมธานี เรียกได้ว่าทั้งสมาร์ท และชานนท์ ฟิตกล้าม ฟิตแรงกันอย่างแข็งขัน แถมแย่งกันโชว์ท่ายากกระโดดตีลังกาขายท่า ผู้กำกับ อดุลย์ บุญบุตร กันยกใหญ่ ส่วนสาวฝ้ายที่นั่งหนาว เพราะอากาศแปรปรวน ก็ไม่สนใจอะไรทั้งสิ้น นั่งห่มผ้ากันหนาว ตั้งใจท่องบทอยู่คนเดียว วันนี้ทั้งหมดต้องพูดอีสานเป็นครั้งแรก แต่ยกเว้นสมาร์ท ที่ถ่ายผ่านมาแล้วหลายคิว หลังจากทั้งสามเริ่มทั้งพูดอีสาน ซ้อมเพลงดาบกันเริ่มได้ที่ ผู้กำกับเลยเรียกมาซ้อมคิวทันที ตั้งแต่สองหนุ่มผลัดกันประลองดาบ งานนี้สองหนุ่มต้องมีหนาว เพราะดาบที่ใช้นั้นเป็นดาบเก่าแก่ของจริง แถมคมกริบ พลาดไม่ได้ ทำเอาสมาร์ท ชานนท์ ถึงกับเหงื่อตก ฝ้ายแซว ระวังกันนะพี่ ๆ อะไหล่เริ่มหายากกันแล้วนะจ๊ะ ฮ่า ๆถ่ายจริงเริ่มที่ สมาร์ท ชานนท์ ปล่อยพลังประลองดาบ สมาร์ทกระโดดเตะ ถีบ ชานนท์ตั้งเข่าสู้รับ ไม่ยอม กระแทกดาบสวนทันควัน สมาร์ทเห็นท่าไม่ดี เห็นชานนท์ฟาดดาบมาเต็มแรง รีบกระโดดสูงหลบดาบ สมาร์ทใช้จังหวะชานนท์เผลอ ถีบอกชานนท์อย่างจัง ฟาดดาบไปที่คอเต็มแรง แต่ดีงานนี้เอา แค่ขู่พอกรุบกริบ ชานนท์รู้ตัวว่าแพ้แล้ว เลยยอมรับ ทั้งสองจับมือกันแสดงความเป็นเพื่อน งานนี้ชานนท์แพ้ทั้งเกมพ่ายทั้งรัก เมื่อฝ้ายดูจะสนใจสมาร์ทจนออกหน้าออกตา แถมมั่นหน้า อ่อยสมาร์ทแรงแบบสายตานารีพิฆาต สิ้นเสียงคัต ฝ้ายพูดว่ารู้สึกสวยจังเลย มีผู้ชายมารุมแย่ง อิอิ ติดตามชมฉากเปิดตอนแรก ปอบผีเจ้า ได้ในวันอังคารที่ 10 มีนาคมนี้ เวลา 18.40 น. ทางช่อง 8คลิกอ่านเรื่องย่อละครไทยรัฐทุกเรื่อง
สร้างความฮือฮา ชวนขนหัวลุกกันตั้งแต่สัปดาห์แรก สำหรับละคร ปอบผีเจ้า ทางช่อง 8 วันนี้มาเปลี่ยนอารมณ์จากเรื่องชวนหลอน เป็นรักสามเส้ากันดีกว่า
ปอบผีเจ้า,ช่อง 8,สมาร์ท กฤษฎา,ชานนท์ ทิพกนก,ละคร,นิยาย